ISIGIDIMI SAMA-XOSA, SEPTEMBER 1, 1884 7

INCWADI ZABA BALELI.

U PATULENI EGUMBINI ELIPEZULU.

Nkosi yam Mhleli wendaba zamanene kaundipe indawo kwelo pepa lako. Ndifuna ukupendula u Mr. Patuleni Kakaza oti kwipepa lesi- bini ku June 1884 ukupendula u Mr. John Harper: Makamemele iramente ku Tixo endaweni ye Palamente. Inteto ka Mr. Kakaza mna ndiyiva ifana nabantu abatile endike ndive ngabo, abati ngoku- nqena ukusebenza bafumane bahlale batembele ekutandazeni, bati, “ The Lord will provide.” U Mr. Kakaza ubefanele ukutelela kwi- nteto ka Mr. Harper, angaseleyipenula i Palamente ayenze into engena luncedo; ayihlakaze inteto ka Mr. Harper njengokungati uti maku- ngatandazwa. Kanti mna u Mr. Harper ndimva ngendlela yokuba uti makwenziwe isicelo e Palamente, siti eso sicelo sikatshwe yimita- ndazo, kuba inteto ka Mr. Harper eti ndicela ngokukodwa ama Kristu ibonakalisa ukuba umtandazo akawushiyi. Kube kungafuneki nganto ukuba u Mr. Harper afake igama lomtandazo ukuze eve u Mr. Kakaza ukuba esi sicelo kutetwa ngaso asisokuba ngapandle komtandazo, kuba ivakala kakuhle inteto ka Mr. Harper. Ukuba u Mr. Kakaza ucinga ukuba isizukulwana esizayo asikuba nakutsho nxa sitandazayo ukuti, “ Tixo owanceda obawo betu,” asingebi senziwa kukuba u Tixo engasincedanga ntweni. Kuba namhlanje u Mr. Kakaza ekwazi uku- sebenzisa usiba, ikwaluncedo Iuka Tixo olo. Ndixolele Mcokeli bendi- ngacinganga kwenza nteto inde. Ndisesako isicaka

Lilazingasulwa.

Kimberley, 12 July, 1884.

OPENDULA U ZONDIWE.

Nkosi Mhleli.—Kaundincede ngokundifakela lencwadi kwelopepa lako lidumileyo, ndifuna ukwenza ainazwana pezu kweyelenqe loka Zondiwe. Incwadi yake ebonakala kwipepa le 18th July egxeka imantyi yetu ebekeke kakulu indibangele umnqweno wokuyipendula. Inteto yoka Zondiwe intlobo ntatu : 1. Ayinyaniso, 2. Inobudenge, 3. lyangcolisa.

1. Ayinyaniso kuba akazange amve u Mr. Levey esiti, “ Ndiya ku- linga ukuzicuta i Farm ; ” kanjalo akangexeli namnye waba kwatiwa kubo, “ Hayi yekani nina bonantsi nditeta konantsi.” Engazange atsho mntwini u Mr. Levey ukuti, “Vumani niwusikelwe i Farm,” kuba lomcimbi ubungekona emandleni ake ; yi Commission yomhlaba eyanikwa igunya lokupa i Farm ne mokolo. U Mr. Levey usisicaka sakwa Rulumente (Civil servant) akanakuba ke ngum Spiligi nom Scanlen, ne Bulu, yena akasidenge esinje ngomaziseleli wetu lo. Ndi- yakolwa kanjalo ukuba unyana ka Zondiwe akayazi mhla yayilwa le Mbumba yama Fama, kuba ngeyengadanga ati u Mr. Levy wazinyu- lela isihlalo anaso kwelibandla.
2. Inobudenge, kuba oka Zondiwe neqela lake bampaulela kunqulo Iuka Spiligi u Mr. Levey, ngenx’ enokuba engavumanga ukutumela incwadi yokuba bapatwe yi Imperial Government.—Yinina le nyana ka Zondiwe! uhleli upuhluzela nje ukub'alela emapepeni kuseko ingqingqwakazi zamafu obumnyama engqondweni? Ucinga kuhleliwe nje ukuba imantyi ezi zitunyelwa nje ngu Rulumente zitunyelelwa ukuba ngamaqegu enu okuya kwi ‘ politics ? ’ Apo ndimbona kona mna oka Zondiwe ukuba usadukusa ebunyameni yilento ade amanga- liswe yi 5s ekutshwa ngabafuna ukuba ngamalungu, nokuba indlu le iqeshiwe kubelungu. Ukuba ubulilungu lomanyano Iwama Fama bendiya kuti kanye kwi Secretary yeli bandla ubuze kuyo ukuba ezondawo azigqitywe zavunywa na libandla elo.
3. lyangcolisa, kuba unyana ka Zondiwe uyenza lemantyi yetu um-

xoxi we Politics ngangokuba ade ati sinoyisile, no Scanlen upumile. Azi ke angaxela ntonina unyana ka Zondiwe azibonisa ngazo u Mr. Levey ukuba umoya wake undawonye nowama Bulu. Hayi inteto iswele isiseko. Ndobuya ndivele, Protector of Justice.

E Batenjini, 5th August, 1884.

UTSHATO LWABAFUNDILEYO.

Nkosi Mhleli wendaba, ndincede undifakele lamazwana, ndifuna ukuti jwaxa izwana ngalenteto ka Mr. Swelinkomo, ateta ukuba ku- kangelelwe ukunyuka kohlanga. Unyanisile ukutsho kodwa ke eyona nto ilungileyo kukuba kukangelwe kumacala omabini ekunyukeni kohlanga. Kuba kweli ati u Mr. Swelinkomo umfana makazitandele ngokwake, ke utando asinto inamehlo, utando lontsundu lukangela ubuso, noku pakama, nentokazi kabani enetuma. Alukangeli mfundo utando lomfana. Kweli ati makayekwe umfana azitandele intombi angayizekayo ukuze abazali basuke etyaleni lokuzeka kwake, kuba lomfana ufundileyo akaze ati hayi ayindifanele lentombi, aze anyanze- Iwe etshilo, kuba u part I ufunelwa yena kuba namhla umsebanzi upambi kwake, nguye owaziyo ngemfundo yake, nangentlalo yake aza kuyiquba namhla. Ewe yena umzali yinqelo yake ukugqala ukwala- mana kwemizi yase kutini, engagqalele bukulu bemfundo, kuba enga- bazi ubunzulu bayo. Into endiyibonayo kukuti akufika lomfana uvela emfundweni, kufike isipungupungu apa esingasamiwa mntu ngapambili esiti sifika sitsho ngapaya kwabo no part I sizishiye nga- neno intombi ezinemfundo. Nditsho ngoko ukuti utando alunamehlo. Uke abe pina umfana olungelelanisa nje ngokwe mfundo yake ? We- na uteta ngoma Dike, no Mtwaku, no Mgwali, uti efika abe selenxani- we zibe kude zonke ezindawo uzibalayo wena ngenxa ka part I. Kubonakala ngokoke ukuba ukuditywa kwalo mhadi kude, nxa abaha- mbi bendlela bawandisa ngokwabo, ababe fanele ukuwudiba abaludo- dana olufundileyo. Apina amadodana akenze ngesonti, alibambe inxano lobungxamo, ade wonke ubani anqwene abukele ngokubona amadodana enza ngemfanelo angazipangeliyo, aze azohlwaye kungaseko luncedo, ade ati nomzali oqele ukuhlolela anqumame? Ukutsho andicasi, ndingomnye otanda ukubona ukunyuka kohlanga. Ndinya- mezele ngencwandi ende. Ndingowako futi, J. Fulumbn.

Macibini, August 8, 1884.

 ISAPOMPOLO SOKA SICINA.

Nko I Mhleli,—Kaundifakele lamazwi kwelopepa lamanene akowetu ngenteto ka Mr. Philip Msingatwa ebekisa koka Sicina ngokubulala ubukosi bakwa Xosa. Nditi nam ukwaneza lonteto yelo nene libuza u Sicina, ngumntu opuma kulipina ilizwe lomntu ungazange abubone ubukosi bakwa Xosa, nditi pofu lomfo ngati ngumntu owafundiswayo nje ndakukangela epepeni letu, kanti noko inteto yake iza kufana neyomntwana efunda ukuteta. Inkosi ezi azidalwanga ngu Tixo yinina, ukuba u Sicina ati mabufe ubukosi? Ndiyabuza ke Mr. Sicina bungatiwani na ukubulawa kobukosi uze undixelele iqinga lokubulawa ukuze nam ndincedise wena ukubulala ubukosi bakowetu usakundixele- la eloqinga lokubulawa kobukosi, ngokuba inkosi ezi zadalwa ngu Tixo, wazibona u Tixo ukuba zifanele ukuba zibeko emhlabeni. Ndibona ukuba mna ngokwam ngati umhlaba ungonakala xa uti mabufe ubukosi bakwa Xosa. Kumhlope ukuba angati engeko lomtaka Mtirara umhlaba waseba Tenjini ungacitukala. Bendingazi ukuba kungako omnyama oti makubujiswe ubukosi bakwa Xosa.— Robert Madliwa, Blackfountain.

U DANIEL ZONDIWE NEQELA LAKE.

Uyinkosi Mcokeli.—Ndati ndisadanile kunene ngenteto yabo ngo Mr. Levey umantyi waseba Tenjini, ndikohliwe ukuba bade benze kangaka nje ukumtuka wenze ntonina ? kuba umntu lowo ungu Mr. C. J. Levey, ndiyamazi bendihleli naye e Ngqamakwe esisandla. Wati okunye wasala esipete, umantyi omkulu wayetyelele pesheya kolwandle sasala naye lomfana ka Levey. Ndafumana indoda. Kwa- ti mhlana wemka umantyi omkulu sanga sizinkedama, kanti hayi. Wati akunikwa ukuba ngumpati waba Tembu, ndati ewe utyapile u Mhlekazi ukutuma u Mr. C. J. Levey kuba Tembu, umntu ozakade oginya igazi noko ngati umntu umhle ngapambili. Ngebaqo wagale- leka umfo ka Seya esazana kude, evela eba Tenjini, Endwana, ndati kautsho mfo ka Seya, Joseph (ngu Tele ke lomfo ka Seya) umlingane obesakuba sisiteti sama Gqunukwebe kwa Kama. Ndati u Daniel Zondiwe uteta kubi kanye ngo Mr. Levey, unjanina ngoku? wati, “ Hayi ngumantyi kanye ongumhlobo wabamnyama,” ndakolwa akutsho u Tele kuba u Mr. Levey ndiyamazi ngapezu kokwaziwa kwake ngu Daniel Zondiwe. Ngumhlobo womntu omnyama, silali, ngumfo oza kade umfo ka Levey, selemxelde kade u D. Z. neqela lake. Mna nditi kwindawo ezininzi bayamhlambulula kade sekuvake- le ukuba ngovusauhlanga Iwabantsundu. Andimazi u D. Z. nokuba sinendawo ebuhlungu esiyikalazela kubapati, ngati lendawo yokuti umntu amtuke umpati emapepeni, kufanelekile kanye ukuya kuteta nompati wako ngesiroxozo sako kuye, kunokuba i Nkosi yako uyicape esib'akab'akeni. Abazalwana aba sebepume impi kanye ngaku Mr. J. C. Levey. Mna sidenge ukwazi okunjengoku andikunqweneli, ukusu- ke ama Mfengu, ama Xosa, aba Tembu, batuke i Nkosi zabo emoyeni. Andazi nokuba u D. Z. Mfengu, Mxosa, Mtembu ntonina, andincomi nto, akubonakali kuhle ukungcikiva umkokeli wake umntu. Kuyo yonke imvelo andikwazi oku, kuba kaloku tina induna yakonkosi ungayituka wopendula nzima umhlaumbi uve kusitiwa kuwe, “ Umlomo wako ukwalile, mabakwazi pantsi kwelanga,” uyafa ngalomini. Safika ekonwabeni kweli kutiwa lelika Rulumeni, ezinteto zika Daniel Zondi­we akwaba wayesenegunya lokubulala u Ngangelizwe, ngesesizipete ngombilini ezika Zondiwe Neqela lake ukuba lenteto yayisingiswa kuye njengokuba isingiswa ku Mr. Levey nje. Andikolwa ukuba kungako umfundisi omhlope ongati ukuba eliqela lilunge pantsi kola- ulo Iwake angababizi abuze ukuba kuyintonina oku. Ndixolele nkosi, Ndirushile,—John Mazamisa, Ehlobo, Transkei, Aug. 6, 1884.

“I BLUE RIBBON ARMY.”

Mhleli,—Yinto emnandi ukwazisa kwanokuva ngezinto ezenzeka kumagumbi omane omhlaba. Xa nditshoyo ibingumnqweno wabazi- kwebuleyo kuselo olunzima kulo mandla wase Wodehouse ukwazisa nakwabanye abangamalungu alo mkosi esendiwukankanyile ngasentla ukuba liko iqela elingapezulu kwekulu apa e Dordrecht elizibiza ngega- ma le “ Blue Ribbon Army,” endite mna nobala obambileyo (Acting Secretary) ndacelwa ukuba ndib'alele kwelo pepa lamanene. Sati ngamini itile akuba u Mr. no Mrs. Mountain befikile apa sabona sihlanganiselwa ndaweni nye tina bantsundu. Ngendlela emfutshane ndingati Iwacazwa uselo olunzima ngendlela eyabanga ukuba ijoyine inkoliso yababeko. Manditi amashumi asitoba afumaneka ngobo busuku. Kugqitywe oko u Mr. Mountain umise izipata-mandla, nanga amagama azo—*Presidents:* G. E. Dugmore, Esq , and A. Webb, Esq. ; *Chairman* and *Secretary :* Mr. James Maqubela; *Committee:* Messrs. Joseph Panca, Jerry Mpulu, Misses Sinna Sitafa, Marry Ann M’bulawa. Eliqela alilahlanga xesha libehle lamisa into emayenziwe, amanene namanenekazi akatandabuzanga ekuhliseni izandla nemipa- kato, ayelungiselela izityo zalomini. Ifikile imini leyo 19 July, 1884, eyayilindelwe luninzi. Kwabonakala ukuba i Tea meeting mayenziwe ngokuhlwa, zavulwa ingcango zetyalike yase Wesile ngo 30 p.m. ngu mgcini lucango u Mr. Joseph Panca owayesamkela itikiti zokungena njengomyalelo wentlanganiso. Sasilindele omnye wabongameli ukuba aze kuba ngumpati wentlanganiso endinosizi ukuti akafika. Intla- nganiso ayibonanga limbi iqinga ngapandle kokumisa u Mr. James Maqubela ukuba abe ngu Mgcini-sihlalo ote xa ayivulayo intlanganiso wenza intshayelelo emfutshane nebukali, ebonisa kwanosizi analo ekungafikini ko Mongameli, kwanokungazilungiseleli kwake. Wabo- nisa ukuba tina namhla sinentshaba ekufuneka sizitengele imfakadolo. Ezi ntshaba amagama azo ngo “ Miqomboti,” “ Brandy,” no “ Mtshe- ntlama” Olokuqala Iwenziwa ngaba Tembu apa, olwesibini luze nomhlope kweli lizwe, olokugqibela ngu Msutu. Waxela usizi Iwakekuba kubonakala ukuba u Msutu akavumi kanye ukubuyeka utywala ati yena yi Ginger Beer ukububiza kanti nabo buyayipanga ingqondo yomntu.

Kwangena elinye iqela ngobo busuku elafika kwi 15. Yaba yenye kezontlanganiso ezinqabileyo kuti apa e Dordrecht ngokuyola nango- kuvisisana, esitemba ukuba soba nayo kwakona kwinyanga ezayo. Mandikucele ukuba ndikubeke empandeni ngobude, andibanga nako ekulingeni kwam ukuzibamba, ndiqala kanjaqo ukubalela kwelopepa lako, ndaye ndingakwazi nokukwazi ukuba ungumfo onjanina, ndikuva ngodumo nangomemezo. Esako isicaka,—Samuel Qata, Dordrecht, 22 July, 1884.